ועדת הכספים, כנסת 20, פרוטוקול מספר 1193, 2018-12-19 09:30

משה גפני: בוקר טוב, אני מתכבד לפתוח את ישיבת ועדת הכספים.

משה גפני: אני מתנצל על העיכוב – בגלל הפקקים הקשים שהיו.

משה גפני: אנחנו מתחילים עם הצבעה על הרביזיות.

עודד פורר: אפשר התייעצות סיעתית?

משה גפני: אי-אפשר.

משה גפני: אין לנו הרבה זמן.

משה גפני: אמרתי כבר שאני מצביע על הרביזיות.

משה גפני: אחרי הרביזיות תקבל התייעצות סיעתית.

עודד פורר: אבל אני רוצה על ההצבעה הזו.

משה גפני: לא.

עודד פורר: פתחת את הישיבה, ביקשת הצבעה – ביקשתי התייעצות סיעתית, אדוני.

משה גפני: תן לי לגמור פה.

משה גפני: עודד פורר מסכים?

משה גפני: תודה רבה.

משה גפני: פנייה 289, חוק חיילים משוחררים, של חבר הכנסת סמוטריץ.

משה גפני: מי בעד הרביזיה - ירים את ידו, על חוק חיילים משוחררים.

משה גפני: מי נגד?

משה גפני: בעד הרביזיה – 5

משה גפני: נמנעים – אין הרביזיה לא נתקבלה.

משה גפני: הרביזיה לא התקבלה.

משה גפני: 268 – משרד התקשורת.

משה גפני: זו רביזיה של חברי הכנסת סמוטריץ, ביטן ואחמד טיבי.

משה גפני: מי בעד?

משה גפני: מי נגד?

משה גפני: בעד הרביזיה – 5

משה גפני: נמנעים – אין הרביזיה לא נתקבלה.

משה גפני: 271 עד 272, משרד התחבורה, של חבר הכנסת סמוטריץ.

משה גפני: מי בעד? נגד?

משה גפני: בעד הרביזיה – 5

משה גפני: נמנעים – אין הרביזיה לא נתקבלה.

משה גפני: הרביזיה לא נתקבלה.

משה גפני: רביזיה של חבר הכנסת סמוטריץ על בקשה 16008, זה עודף של הוצאות חירום אזרחיות.

משה גפני: מי בעד?

משה גפני: מי נגד?

משה גפני: בעד הרביזיה – 3

משה גפני: נמנעים – אין הרביזיה לא נתקבלה.

משה גפני: הרביזיה לא התקבלה.

משה גפני: פניות מס' 203, 252, 257

משה גפני: עמ' 6 בחוברת העבה.

משה גפני: 203, 252, 257.

משה גפני: זה מינהל התכנון.

משה גפני: מי מסביר?

אורי דביר: אורי דביר, אגף תקציבים.

מיקי לוי: הצעה לסדר.

משה גפני: הוא מסביר.

משה גפני: אחר כך אתן לך.

אורי דביר: הפנייה נועדה להעברת 33 מיליון שקלים למינהל התכנון וליחידת האכיפה, שעיקרם תקצוב הקמת שלוש ועדות ערר חדשות, תקצוב קידום תוכניות מתאר מקומיות ותקצוב פעולות מחשוב במטרה לשפר את פעילותה של מערכת רישוי זמין, שדרכה יזמים מגישים היתרי בנייה באופן ממוחשב.

משה גפני: שאלות.

עודד פורר: איזה שירותי ייעוץ אתם צריכים שם בסכום כזה?

אורי דביר: מינהל תכנון, הוועדות המחוזיות והוועדות הארציות מפעילים המון יועצים מקצועיים.

עודד פורר: אבל הם מפעילים גם היום.

אורי דביר: לא.

אורי דביר: אנחנו מעבירים פה תקציב של מזומן.

אורי דביר: יש פה יועצים לנושאי מים, תחבורה, אקוסטיקה, לוועדות.

אורי דביר: מגיעה תוכנית – צריך המון יועצים מקצועיים.

עודד פורר: אבל היו גם קודם.

עודד פורר: זה לא חדש.

אורי דביר: ליועצים יש התקשרות רב-שנתית, ועכשיו מממנים את ההתקשרות שהתבצעה בתחילת שנה.

עודד פורר: ההתקשרות התבצעה בלי שהיה תקציב בתקנה?

אורי דביר: לא, עם תקציב הרשאה להתחייב, ועכשיו מועבר תקציב של מזומן למימון ההרשאה.

עודד פורר: עשיתם מכרז עם תקציב של הרשאה להתחייב?

אורי דביר: כן.

עודד פורר: אילו הוצאות פיתוח היו אמורות להיות ב-33 מיליון שקלים?

עודד פורר: 33 מיליון שקלים מועברים מסעיף של הוצאות פיתוח.

עודד פורר: על איזה פיתוח ויתרתם?

אורי דביר: זה לא קיצוץ.

אורי דביר: התקציב מועבר מתקנות בהתאם לביצוע בפועל.

עודד פורר: מורידים תקציב של 33 מיליון מהוצאות הפיתוח.

אורי דביר: התקציב נבנה בשנת 2016, לפי התחזית שהיתה אז.

אורי דביר: בהתאם לביצוע בפועל, אנחנו מעבירים לתקנות שעכשיו יש בהן צורך.

עודד פורר: אנחנו מדברים פה על תקציב של 2018, נכון?

עודד פורר: הוא היה דו-שנתי, ב-2017, אישרנו תקציב דו-שנתי ל-18'-19'.

אורי דביר: לא.

אורי דביר: ל-17'-18'.

משה גפני: מי בעד אישור הפניות – ירים את ידו.

משה גפני: מי? נגד?

משה גפני: בעד הפניות – 8

משה גפני: נמנעים – אין פניות 203, 252, 257, אושרו.

משה גפני: 8 בעד.

משה גפני: נגד – 6.

עודד פורר: רביזיה.

משה גפני: הפניות התקבלו, ויש בקשה לרביזיה.

משה גפני: פנייה מס' 272

משה גפני: פנייה 272.

מיקי לוי: מה עם ההצעה לסדר?

משה גפני: בסדר, אבל היום הן יהיו מאוד קצרות, כי אין זמן.

משה גפני: בבקשה, מיקי.

מיקי לוי: אדוני, גם שלחתי לך מכתב.

מיקי לוי: אני רוצה להפנות את תשומת לבך – רח"ל במשרד הפנים כל כמה שנים מפרסמים מכרז על שקי שינה לשעת חירום, ועדיין יש כמה מפעלים בארץ שמייצרים שקי שינה.

מיקי לוי: השנה, משום מה, שונו תנאי הסף.

מיקי לוי: זה אומר שהסף המרכזי, שאתה צריך לספק במשך כל שנה כמה אלפי שקי שינה למקומות - המפעלים בארץ לא יכולים לספק את זה.

מיקי לוי: הם לא ארצות הברית או אירופה.

מיקי לוי: לכן סעיף הסף הזה גורם לסגירתם, וזה כסף ממשלתי.

משה גפני: מתי שלחת לי?

משה גפני: שלחת לי הרבה מכתבים.

מיקי לוי: אני כל היום שולח.

משה גפני: בסדר.

משה גפני: חלק מזה אני גם עושה דיונים, אבל מכתב כזה לא ראיתי.

מיקי לוי: שלשום הגיע.

מיקי לוי: אתן לך אותו גם ביד.

מיקי לוי: זה יהיה חבל מאוד.

משה גפני: תן לי אותו ביד.

מיקי לוי: בנוסף, משהו קטן - בנושא החינוך – כי אנחנו הולכים להעביר כאן כמה כספים למשרד החינוך - 200 מיליון כסף של הסכמים קואליציוניים שקל של הבית היהודי ועוד 40 מיליון שקל ממשרד החקלאות, במקום שיעבור לחקלאות עבר לחינוך הממלכתי-דתי.

מיקי לוי: רבע מיליארד שקל עבר לממלכתי-דתי.

מיקי לוי: אז אני רוצה שתדעו, שהיום תלמיד ערבי ממוצע מקבל 18.6, ממלכתי רגיל – 24.6 אלף, וממלכתי-דתי - 29 אלף.

משה גפני: כמה החרדים?

מיקי לוי: אתם היחידים שלא קיבלת תוספת.

מיקי לוי: מה שהיה לך – קיבלת.

מיקי לוי: יש לך גיול במספר התלמידים, אבל לא קיבלת שום תוספות.

מיקי לוי: רבע מיליארד שקל יותר מכולם הולך לממלכתי.

מיקי לוי: אני מבקש שוויון.

מיקי רוזנטל: אנחנו רוצים שוויון לכולם, גם לחרדים.

מיקי לוי: איך עובר כסף מחקלאות – 40 מיליון שקל, לנושא חינוך?

משה גפני: דנו על זה כאן.

משה גפני: שכחתם.

משה גפני: דנו, ושלחנו מכתב, והיועצת המשפטית היתה מעורבת בזה.

משה גפני: הוא מדבר על הכסף של חקלאות.

משה גפני: קיבלנו תשובה מאחד היועצים המשפטיים שם, שאחראי על החינוך.

משה גפני: עד עכשיו אנחנו צוחקים.

משה גפני: אבל לא חשוב.

משה גפני: בבקשה.

עודד פורר: ביקשתי גם הצעה לסדר.

עודד פורר: אדוני, קיימנו דיון ב-10 בדצמבר.

משה גפני: מיקי, אני לוקח את שני הדברים ברצינות.

עודד פורר: נושא רציני שקיימנו עליו דיון, וגם בנושא התקיים דיון אתמול בוועדת החינוך של הכנסת.

עודד פורר: בעיניי זה שערורייה, אבל ביקשתי להעלות נושא אחר.

עודד פורר: קיימנו כאן בשבוע שעבר, ב-10 בדצמבר, דיון בנושא רכש גומלין.

עודד פורר: ישבו פה מפעלי האוטובוסים, שנמצאים בסכנת סגירה.

עודד פורר: היתה פה קבוצה גם של העובדים.

עודד פורר: הוועדה גם הצביעה על החלטה, שמבקשת מהאוצר לקיים דיון ברכש גומלין.

עודד פורר: דווקא בעניין הזה, מאחר שגם נמצאים מפעלים בסכנת סגירה, שלא לדבר על החשיבות של רכש הגומלין כדי לשמור בסוף על יכולות מסוימות בתוצרת הארץ.

עודד פורר: כמובן אדוני, שזו לא ההחלטה היחידה של ועדת הכספים שהאוצר מתעלם ממנה, ולא הבקשה היחידה שלך שהאוצר מתעלם ממנה.

עודד פורר: לא היה שום שינוי בעניין הזה.

עודד פורר: המשיכו בהליכים המכרזיים.

עודד פורר: המשמעות היא, אדוני – המפעל הזה ייסגר.

עודד פורר: נכון שאנחנו עסוקים גם בנושא יוקר המחיה והעלאת המחירים, אבל החבר'ה האלה, שיישלחו הביתה בסוף החודש, גם הלא יקר יהיה יקר מדי.

משה גפני: עוד לא קיבלנו תשובה.

משה גפני: אנחנו עוד מתלבטים אם להביא את זה שוב בשבוע הבא, זמן קצר.

עודד פורר: הזמן הוא קצר.

עודד פורר: ההחלטה של ועדת המכרזים בעניין הזה לא שונתה.

עודד פורר: הם ממשיכים את המכרז הזה ללא רכש גומלין.

עודד פורר: אני לא רוצה לומר מילים קשות, אבל תוך שהם מצפצפים על מה שנאמר פה בוועדת כספים.

משה גפני: הם לא מצפצפים.

משה גפני: הם צריכים לתת תשובה.

עודד פורר: הם לא ייתנו תשובה, כמו שהם לא נתנו לנו תשובות בנושאים אחרים, כמו שהם לא מעבירים את הנושאים האחרים.

עודד פורר: לצערי, אנחנו נראה עוד מפעל נסגר, עוד עובדים שהולכים הביתה ועוד תוצרת הארץ שנפגעת.

עודד פורר: בסוף-בסוף יש לנו גם מחויבות לשמור על כחול-לבן ועל תוצרת הארץ, אדוני.

משה גפני: תודה.

משה גפני: מיקי רוזנטל.

משה גפני: ממש בקצרה.

מיקי רוזנטל: יש שתי סוגיות מרכזיות מאוד במשק הישראלי: אחת היא נושא הגירעון והשנייה היא נושא ההתייקרויות, שיש חילוקי דעות לגביהם, האם זה כצעקתה או לא כצעקתה.

מיקי רוזנטל: מצד אחד, גורמים באוצר אומרים שאין גירעון כזה גדול.

מיקי רוזנטל: מצד שני, מומחים אומרים שהגירעון גדול מאוד.

מיקי רוזנטל: והנושא השני הוא נושא ההתייקרויות.

מיקי רוזנטל: לא יכול להיות שוועדת הכספים, שאנחנו פה מאשרים עכשיו העברות של מיליארדים, ותקציביות, לא יודעת את הנתונים האמתיים.

מיקי רוזנטל: אני חושב שאדוני חייב לקיים את הדיון, אבל עם נתונים.

מיקי רוזנטל: לא עם דיבורים והבטחות.

מיקי רוזנטל: אנחנו חייבים לקבל נתונים, כי יכול להיות שלא כדאי להעביר את כל ההעברות האלה ולהחזיר את הכסף לאוצר, כי אם המצב כל כך גרוע, יכול להיות שצריך להחזיר את הכסף לאוצר, ולא להעביר את זה לכל מיני מטרות ראויות.

מיקי רוזנטל: אני בעד להרחיב את התקציב, אבל מחויב דיון ובמהרה בימינו.

משה גפני: נעשה את זה.

משה גפני: כן.

משה גפני: בבקשה, סתיו שפיר.

משה גפני: רק בקצרה בבקשה.

עיסאווי פריג': גם לי יש הצעה לסדר.

משה גפני: עוד הצעות לסדר?

משה גפני: בסדר, רק לא אתן דיבורים בזמן הצבעות.

משה גפני: קחו בחשבון.

משה גפני: בבקשה.

סתיו שפיר: אדוני, אנחנו נמצאים עכשיו בזמן שבו הציבור הישראלי שוב מתעורר למחאה נגד יוקר המחיה, כשברור שבזמן שגם המוצרים מתייקרים, כולל החשמל, המים, הלחם והחלב, ההוצאה העיקרית של הישראלים הופכת להיות יותר ויותר השירותים הבסיסיים שלהם, שהם היו אמורים לקבל כי הם משלמים המון מסים.

סתיו שפיר: אבל ההוצאה לבית בכל הנוגע לבריאות, לרווחה, לחינוך הולכת וגדלה במקום שתצטמצם עם ההתפתחויות הטכנולוגיות ועם ההתפתחות של הכלכלה הישראלית, שהיתה יכולה לאפשר לשירותים האלה לשגשג.

סתיו שפיר: יושבים פה נציגים כולל ממשרד הרווחה, שאנחנו עורכים אתם הרבה מאוד דיונים בוועדת השקיפות.

סתיו שפיר: כל הזמן הם באים ומספרים לנו: משרד האוצר לא נותן לנו כסף.

סתיו שפיר: והם צודקים.

סתיו שפיר: הם לא מקבלים מספיק כסף, לא כמו שהיה ראוי ב-2018 במדינת ישראל, שאחת מאבני היסוד שלה היא לדאוג לחלשים, ולדאוג שאף אחד לא יישאר מאחור.

סתיו שפיר: זה לא קורה כאן יותר.

סתיו שפיר: לכן אני הייתי מצפה שאם כבר הוועדה מטפלת בסדר גודל של 4 מיליארד שקלים בהעברות תקציביות, שהיא תדאג להקצות אותם בצורה מתוכננת ויעילה לשירותי הרווחה ושירותי הבריאות הפרוסים שלנו לפני שתגיע קטסטרופה אמתית.

סתיו שפיר: 2 מיליון ישראלים, לפי דוח העוני, נמצאים בעוני.

סתיו שפיר: הוצאות הדיור של עניים בישראל – מעל 80% מההכנסה שלהם.

סתיו שפיר: מי יכול לחיות כך, כשאלה הסכומים שצריך להוציא?

משה גפני: נקיים על זה דיון.

משה גפני: כבר אמרתי.

סתיו שפיר: אבל זה הדיון.

סתיו שפיר: עכשיו מעבירים את הכסף.

סתיו שפיר: בוא נקיים עכשיו את הדיון.

משה גפני: תודה.

משה גפני: הצעה טובה.

סתיו שפיר: אולי תקבל פעם אחת הצעה טובה שלי?

משה גפני: שנינו צריכים להיות או שנינו באופוזיציה או שנינו בקואליציה.

משה גפני: זה לא מסתדר כשאחד מאתנו בקואליציה ואחד מאתנו באופוזיציה.

משה גפני: מה לעשות?

עודד פורר: חוץ מחוק גדעון סער עכשיו יהיה עוד חוק שהקואליציה תבקש להעביר בגלל העניין הזה, כי האמירה שלך עכשיו, אני בטוח, מאוד מטרידה את לשכת ראש הממשלה, אם אתה אומר שאתה חייב להיות בקואליציה להיות עם סתיו שפיר ביחד.

עודד פורר: יעבירו חוק שלא יאפשר לכם להיות ביחד.

משה גפני: תודה.

משה גפני: בבקשה, עיסאווי.

עיסאווי פריג': גפני, אני מבקש את תשומת הלב.

עיסאווי פריג': אני הייתי אתך בוועדת הכספים.

עיסאווי פריג': שנינו היינו באותו צד, באופוזיציה.

עיסאווי פריג': ראיתי אותך, איך אתה פייטר אמתי.

עיסאווי פריג': לא מורחים אותך ולא משחקים עליך.

עיסאווי פריג': למדתי ממך, אני מודה.

עיסאווי פריג': אתה מורי, רבי.

עיסאווי פריג': אני מבקש את עזרתך - אני חבר כנסת מבולבל.

משה גפני: כדי שלא תהיה מבולבל, בעזרת השם, אקיים דיון.

משה גפני: אמרתי קודם.

עיסאווי פריג': אני רוצה שתעלה אותי על המסלול.

עיסאווי פריג': אני רואה מספרים של אוצר.

עיסאווי פריג': אני רואה הצהרות של שר אוצר.

עיסאווי פריג': אני מבולבל - מה נכון?

עיסאווי פריג': אומרים חשמל - מתייקר, אומרים גז - נרוויח מיליארדים, אומרים על-פי חיבורי המספרים של נערי האוצר, מגיעים למסקנה שאין מדד בשש, שבע שנים.

עיסאווי פריג': מסדרים אותנו בכל מיני חיבורים וכל הסל שהם מייצרים.

עיסאווי פריג': זה אחת.

עיסאווי פריג': אז אני אומר לעצמי, כדי למלא את תפקידי נכון אני רוצה לדעת מה האמת.

עיסאווי פריג': איך עושים.

משה גפני: אומר לך, לא עכשיו.

משה גפני: פנייה מס' 226, 227

משה גפני: מספר פנייה לוועדה 226, 227 – הוצאות חירום אזרחיות.

משה גפני: מי מסביר?

גיל אבירם: גיל אבירם, אגף תקציבים, משרד האוצר.

גיל אבירם: הפנייה נועדה לתקצוב 15,450 אלפי ₪ בהוצאה נטו ליישום הסכמים קואליציוניים שמטרתם מיגון רכבי תחבורה ציבורית ביהודה ושומרון ופרויקטים של רשות חירום לאומי.

גיל אבירם: בנוסף, תקצוב 84 אלפי ₪ בהרשאה להתחייב לטובת פעולות היערכות להתגוננות מפני איום בלתי-קונבנציונלי.

משה גפני: מה זה ההסכמים הקואליציוניים?

משה גפני: עבור מה זה?

גיל אבירם: מיגון רכבי תחבורה ציבורית ביהודה ושומרון ופרויקטים של רשות חירום לאומית.

מיקי רוזנטל: מה זה?

שולי מועלם-רפאלי: מיגון אוטובוסים ביהודה ושומרון.

קריאות: - - -

משה גפני: עכשיו אתחיל להוציא.

משה גפני: בבקשה.

קריאות: - - -

משה גפני: למה מיגון הניוד, שבוועדת הכספים אנחנו פעמים רבות מעבירים את הכסף הזה - למה זה צריך להיות בהסכם קואליציוני?

משה גפני: גורמי הביטחון אומרים שצריך את מיגון הניוד - אז צריך את הכסף.

משה גפני: הם לא אומרים שצריך את מיגון הניוד, אז למה כסף קואליציוני?

גיל אבירם: יש שם כסף שהוא לא בהסכמים קואליציוניים, ובאמצעות ההסכמים האלה מתגברים פעילות שכבר נעשית.

עיסאווי פריג': הוא לא ענה לך.

מיקי רוזנטל: לא הסברת לנו.

מיקי לוי: אנחנו בעד למגן את האוטובוסים מתוך אחריות, אבל למה הסכמים קואליציוניים?

קריאות: - - -

משה גפני: בבקשה.

עודד פורר: ראשית, אדוני, התשובה שלך לא היתה תשובה לעניין.

עודד פורר: אל"ף, לא מפורט בתוך הפנייה עצמה, כמה כסף זה הסכם קואליציוני; ודאי לא כשאתה מסתכל – אדוני, הוא לא מקשיב.

עודד פורר: אני באמת רוצה לשאול שאלה.

עודד פורר: זו לא הצגה.

עודד פורר: ראשית, לא מפורט פה המקור התקציבי.

עודד פורר: אתם מפרטים לאן אתם מעבירים כסף - לא מפרטים מאיפה.

עודד פורר: אני לא יודע מאיפה יורד, מאיזו תקנה הורדתם, אז אם אפשר לקבל את הפירוט, באילו תקנות ירד הכסף.

עודד פורר: דבר שני, לגבי פירוט ההסכמים הקואליציוניים – גם כאן – בתוכנית מס' 2 מפורט 450,000 שקל שזה הסכם קואליציוני עם חבר הכנסת מיקי זוהר לטובת פרויקטים בתחום אחריותה של רח"ל.

עודד פורר: יש פה נציג של רח"ל?

עודד פורר: אשמח לקבל פירוט על הפרויקטים האלה ואיפה הם באמת מבוצעים, ואיך בוחרים, באיזו רשות יבוצעו הפרויקטים.

שגית אפיק: אם תסתכל בהשלמה של דברי ההסבר בסעיף קטן (ב) יש יותר פירוט ביחס לעניין הזה.

עודד פורר: סעיף קטן (ב) מדבר על מיגון הניוד.

עודד פורר: אני שאלתי על התוכנית של רח"ל, של מיקי זוהר, וזה קצת פחות מפורט.

עודד פורר: לגבי התוכנית של מיגון הניוד – וזה אכן מוסבר פה - אחת, מה שנשאל קודם.

עודד פורר: אם אתם יודעים שצריך את הניוד הזה, למה זה לא בבסיס?

עודד פורר: למה צריך כל פעם לבוא לפה לוועדת כספים, לחכות עד דצמבר, כן מעכבים לכם, לא מעכבים לכם, כן יהיה, לא יהיה, אז בסוף לא יהיה מיגון ניוד, אם לא נאשר?

עודד פורר: האם בסוף ייסעו באוטובוסים לא ממוגנים, כי הבאתם את זה לוועדת כספים?

עודד פורר: לא מפורט עם מי ההסכם הקואליציוני, על איזה סכום מדובר בסכום הזה בהסכם קואליציוני, וכמובן גם כאן – מה המקור התקציבי.

משה גפני: אני רק רוצה להגיד לך שבדברי ההסבר גם בפירוט יש גם על רח"ל.

משה גפני: אבל הוא תכף יענה.

מיקי רוזנטל: למה זה צריך להיות ממומן בהסכם קואליציוני?

מיקי רוזנטל: לא הבנו, באמת.

עודד פורר: כתוב מה, אבל לא כתוב מתי ואיפה.

משה גפני: בבקשה.

עודד פורר: כתוב שיקימו ברשויות מקומיות.

עודד פורר: באיזה רשויות מקומיות?

עודד פורר: ברחובות?

עודד פורר: בשדרות?

עודד פורר: באשדוד?

עודד פורר: לפי מה הם בוחרים את זה?

עודד פורר: הרי אם צריך את הנושא הזה – על אותו משקל, הרי יכול להיות שהיה צורך והיתה דרישה של רח"ל.

משה גפני: בקשה, סתיו, שתי שאלות.

סתיו שפיר: קודם כל, לגבי המיגון.

סתיו שפיר: היה אמור להיות גם מיגון לאוטובוסים בעוטף עזה.

סתיו שפיר: כמה מושקע היום בכסף במיגון אוטובוסים בעוטף עזה בכלל, והאם זה יוצא מאותה תוכנית תקציבית?

סתיו שפיר: האם משהו בא על חשבון משהו, או כולם מקבלים לפי הצרכים שלהם?

סתיו שפיר: זו שאלה ראשונה.

סתיו שפיר: שאלה שנייה, כתוב פה שיש הסכם פוליטי עם מיקי זוהר בסך 450 אלפי ש"ח, אבל מפורט בהסבר שזה הסכם ל-17'-18', אבל טרם הושלמו הבדיקה המקצועית והמשפטית בדבר יכולת העברת הסכומים לתוכניות מסוימות.

סתיו שפיר: לא הוקצו הכספים האלה למען מטרות, בהתאם להחלטת היועץ המשפטי.

משה גפני: כולם ראו את זה.

סתיו שפיר: מהם הכספים האלה ולמה היתה בעיה בבדיקות המשפטיות?

סתיו שפיר: מה היתה הבעיה עם הכספים שהוקצו, עם הבקשה שהוקצתה?

משה גפני: תודה.

משה גפני: בבקשה.

שולי מועלם-רפאלי: כיוון שברור שכולם מסכימים עם הצורך במיגון של אוטובוסים, אני רק רוצה להקריא מהשעתיים האחרונות: זריקות אבנים ובקת"ב לעבר אוטובוס סמוך לקדומים.

עיסאווי פריג': זה לא חלק מהסכם קואליציוני.

עיסאווי פריג': מה זה קשור לתוספת?

עודד פורר: אולי גם תעצרו את ההעברה של הכספים לחמאס, אז יהיו פחות פיגועים.

שולי מועלם-רפאלי: אתם יושבים קבוע בוועדת כספים.

שולי מועלם-רפאלי: פתאום החלטתם שאתם בעד, אבל לא בדרך הזאת?

שולי מועלם-רפאלי: איפה הייתם קודם?

שולי מועלם-רפאלי: אל תהיו כפויים.

שולי מועלם-רפאלי: כל הזמן יש זריקות אבנים ובקבוקי תבערה על אוטובוסים.

עודד פורר: חבל שלא היית בדיונים האחרונים.

עיסאווי פריג': בכיינות.

קריאות: - - -

משה גפני: את רוצה לדאוג למיגון הניוד.

משה גפני: כדי לדאוג למיגון הניוד בדיון הזה, צריך בשביל זה פשוט להצביע.

קריאות: - - -

מיקי לוי: אני חושב ששר הביטחון, שהוא ראש הממשלה, אינו ממלא את תפקידו.

מיקי לוי: ראוי שנשים את בנט שר הביטחון כדי שיהיה מיגון אוטובוסים.

משה גפני: תשיב על השאלות שנשאלו כאן כולל של סתיו שפיר, בקצרה.

עודד פורר: תוכנית מס' 2 לא מוזכר - איזה הסכם קואליציוני לא מוזכר?

משה גפני: בבקשה, תענה.

משה גפני: למה אתה רוצה שיגידו עם מי ההסכם הקואליציוני?

משה גפני: להוסיף להם קולות בבחירות?

משה גפני: עם מי ההסכם הקואליציוני?

גיל אבירם: של הבית היהודי.

משה גפני: הבית היהודי.

משה גפני: אז אם מישהו לא ידע למי להצביע, הוא יודע עכשיו.

עודד פורר: עם כל הכבוד, למה בתוכנית 3 לא מוזכר עם איזה חבר כנסת זה נעשה ולא מוזכר על איזה סכום?

עודד פורר: כל ה-84 מיליון שקל זה הסכם קואליציוני?

משה גפני: אומרת היועצת המשפטית, שברגע שמדובר עם סיעה, מדובר עם סיעה על כל הנלווה לזה.

משה גפני: ברגע שמדובר על חבר כנסת פרטי, שבמקרה הזה זה מיקי זוהר – צריך את כל הפירוט.

עודד פורר: למה צריך הסכם קואליציוני עם סיעה כדי למגן אוטובוסים?

משה גפני: שאלה טובה.

מיקי רוזנטל: זאת השאלה.

שולי מועלם-רפאלי: אבל מיקי, לא העברתם מספיק.

שולי מועלם-רפאלי: זו הטענה שלי אליכם.

שולי מועלם-רפאלי: אתם יודעים שצריך יותר, אז תעבירו יותר.

קריאות: - - -

משה גפני: די כבר.

משה גפני: מספיק.

משה גפני: השבת שזה הבית היהודי.

משה גפני: בבקשה, תשיב על השאלות האחרות.

משה גפני: המקור התקציבי, בבקשה.

גיל אבירם: ראשית, אדבר על המקורות התקציביים.

גיל אבירם: לפי הנחיית היועץ המשפטי לממשלה, כספים קואליציוניים נועדו לתגבר פעילויות שכבר קיימות בבסיס התקציב של המשרדים.

עודד פורר: אם לא היה הסכם קואליציוני, לא הייתם מתגברים?

גיל אבירם: יש סכום נוסף שכבר קיים בסעיף, 45 מיליון שקלים, ובבסיס תקציב 19' כבר קיים גם סכום לטובת מיגון הניוד.

מיקי רוזנטל: אתה לא עונה על השאלה.

שולי מועלם-רפאלי: יש סעיף והוא לא מספיק.

מיקי רוזנטל: למה צורך ביטחוני ממומן בכספים קואליציוניים?

סתיו שפיר: כולם פה מסכימים על הצורך במיגון הניוד.

רועי פולקמן: זה התוספת.

רועי פולקמן: יש סעיף כזה.

רועי פולקמן: היה ויכוח על היקף הכסף וכמה פורסים אותו, והם רצו יותר מהר.

רועי פולקמן: היה ויכוח אם זה יתמשך עוד חמש שנים.

רועי פולקמן: זה היה סיכום פוליטי.

משה גפני: הוא עונה.

משה גפני: כדי לדחות את מה שהוא עונה, צריך להצביע נגד.

משה גפני: מי שמקבל את מה שהוא אומר, מצביע בעד.

משה גפני: אז מה הוויכוח הזה?

משה גפני: זה דיון פילוסופי?

משה גפני: אנחנו את מיגון הניוד העברנו פה מיליון פעם.

משה גפני: שאלנו את השאלה הזאת.

משה גפני: הם עושים את זה בכוונה כדי לבנות את הבית היהודי.

משה גפני: מי שלא רוצה – שיצביע נגד.

משה גפני: הלאה.

סתיו שפיר: אפשר תשובה לגבי עוטף עזה?

משה גפני: בבקשה, לגבי מיגון הניוד בעוטף עזה.

משה גפני: שאלה סתיו שפיר.

תומר ניאזוף: בוקר טוב.

תומר ניאזוף: תומר ניאזוף, משרד הביטחון.

תומר ניאזוף: אנחנו בפרויקט מיגון הניוד קבלני ביצוע.

תומר ניאזוף: אנחנו מבצעים את זה עבור התחבורה הציבורית ועבור משרד החינוך בהסעות תלמידים.

תומר ניאזוף: ככל שיהיה מקור וצורך למגן אוטובוסים בעוטף עזה- -

סתיו שפיר: כמה השקעה יש בזה?

תומר ניאזוף: אין השקעה, למיטב ידיעתי, במיגון אוטובוסים.

משה גפני: הוא אומר שאין מיגון בעוטף עזה.

סתיו שפיר: אין שום כסף בהשקעה?

סתיו שפיר: בטח שצריך.

סתיו שפיר: דובר על זה רבות.

תומר ניאזוף: שוב - אין בפרויקט הזה של מיגון אוטובוסים של עוטף עזה.

סתיו שפיר: פה בתקנה כתוב שחלק מהכסף הזה יועד במקור לעוטף עזה.

סתיו שפיר: זה כתוב בדברי ההסבר.

מיקי רוזנטל: זה כתוב פה.

סתיו שפיר: לקחתם כסף מעוטף עזה, והעברתם אותו להסכם פוליטי?

גיל אבירם: מה שכתוב בהסבר זה שבמסגרת התוכנית יש כספים שמוקצים למיגון מוסדות חינוך בעוטף עזה.

סתיו שפיר: זה מאותה תקנה?

קריאות: - - -

מיקי רוזנטל: התייעצות סיעתית.

קריאות: - - -

סתיו שפיר: מה הבעיה שלך לדאוג לכולם?

שולי מועלם-רפאלי: אל תעשי עליי סיבוב פוליטי.

שולי מועלם-רפאלי: את היחידה שלא דואגת לכולם.

שולי מועלם-רפאלי: סיבובים פוליטיים על אחרים.

סתיו שפיר: את לא יודעת להקשיב.

סתיו שפיר: את לא מקשיבה.

סתיו שפיר: לא קיבלתי תשובה.

קריאות: - - -

מיקי לוי: חמש דקות התייעצות סיעתית.

קריאות: - - -

משה גפני: אם השתמע פה כאילו יש התקפה נגדכם, שאתם אנשי המקצוע – אני מתנצל.

משה גפני: אף אחד לא התכוון לזה.

משה גפני: הם התכוונו למישהו אחר.

משה גפני: האופוזיציה עושה את עבודתה.

משה גפני: יש כאן כאלה באופוזיציה, שאם ההעברה הזו היתה מגיעה לפני חודש, הם היו רבים אתם, למה הם טוענים טענות.

משה גפני: הרי מיגון הניוד זה פאר היצירה שלנו.

משה גפני: כולם היו בעד.

עודד פורר: אני לא מתנגד למיגון הניוד.

משה גפני: לא מדבר עליך.

משה גפני: דיברתי על אחרים.

משה גפני: לא לזה היתה הכוונה.

משה גפני: בגלל שהיתה בקשה להתייעצות סיעתית, אני מצביע על ההעברה הזאת עוד חמש דקות, הצבעה.

סתיו שפיר: בגלל ההפרעות של הקואליציה, הוא לא יכל לתת תשובה.

משה גפני: מספר פנייה לוועדה 227, הוצאות חירום אזרחיות.

משה גפני: מי בעד אישור הפנייה – ירים את ידו.

משה גפני: בעד הפנייה – 9

משה גפני: פנייה 227 אושרה.

משה גפני: בעד – 9.

משה גפני: נגד – 6.

עיסאווי פריג': אני מבקש רביזיה.

עיסאווי פריג': פנייה מס' 255-256

משה גפני: משרד הרווחה.

משה גפני: 255 עד 256.

משה גפני: בבקשה.

נתנאל אושרי: נתנאל אושרי, אגף תקציבים, משרד האוצר.

נתנאל אושרי: הפנייה נועדה להעברת סכום של 528 מיליון ו-66 אלפי ₪ לטובת שירותים חוץ ביתיים וקהילתיים של משרד הרווחה.

נתנאל אושרי: מעבירים כסף בביטוח הלאומי, כלומר ממה שתקצבנו בביטוח הלאומי ולא שולם.

עודד פורר: מה זה יעשה לגירעון של הביטוח הלאומי?

נתנאל אושרי: אין קשר לגירעון של הביטוח הלאומי.

נתנאל אושרי: מדובר בסעיף אוצרי.

משה גפני: אני מבקש לדעת, למה הולך הכסף?

קריאות: - - -

חנן פריצקי: חנן פריצקי, מנהל אגף תקציבים, משרד העבודה והרווחה.

חנן פריצקי: הפנייה נועדה לתקצב את כל שירותי הרווחה.

חנן פריצקי: מדובר במאות מסגרות שלאורך כל השנה מושמים בהם אלפי חוסים, ולאורך כל השנה אנחנו בודקים את הביצוע בפועל בכל המסגרות.

חנן פריצקי: פניית סוף השנה נועדה לעשות התאמה בפועל של כל המסגרות – עושים התאמה של התקציב לביצוע.

חנן פריצקי: בפועל את כל ההתייקרויות בכל השירותים- - -

מיקי רוזנטל: לא מקזזים.

מיקי רוזנטל: אני לא מקזז.

מיקי רוזנטל: אחריות שלי.

אחמד טיבי: אל תתערבו.

אחמד טיבי: אני קובע.

אחמד טיבי: יש הצבעה על חוק שלי.

אחמד טיבי: אף אחד לא יפתח את הפה.

קריאות: - - -

שולי מועלם-רפאלי: טיפול שיניים לחולים.

שולי מועלם-רפאלי: אנחנו בעד החוק.

שולי מועלם-רפאלי: זה טיפולי שיניים לחולי CP.

קריאות: - - -

אחמד טיבי: אני מבקש התייעצות סיעתית לחמש דקות.

קריאות: - - -

אחמד טיבי: מי מתנגד לחוק על שיתוק מוחין?

אחמד טיבי: מי?

אחמד טיבי: תפסיקו להטיף לנו מוסר.

אחמד טיבי: הוא יוצא וחוזר.

שולי מועלם-רפאלי: זה חוק מצוין.

שולי מועלם-רפאלי: כולנו תומכים בו.

קריאות: - - -

משה גפני: אחמד, יהיה בסדר.

משה גפני: אל תתעצבן.

משה גפני: שאלות.

מיקי לוי: אדוני, מדובר בסכום גדול.

מיקי לוי: תסבירו לי איך בשבועיים אתם יכולים להסתדר עם הסכום הזה – אחד.

קריאות: - - -

משה גפני: שנייה.

משה גפני: רבותיי, אני מתחיל לקרוא לסדר ומוציא – מה שאני לא נוהג לעשות כל הזמן.

משה גפני: אי-אפשר ככה להתנהל.

משה גפני: מספיק.

משה גפני: אם עכשיו מישהו מדבר שלא בתורו, אקרא אותו לסדר, ואם יהיה שלוש פעמים – ייצא החוצה.

משה גפני: בבקשה.

יואל חסון: מוותרים על התייעצות סיעתית.

מיקי לוי: שתיים, שר הרווחה מתנגד לקיצוץ כספי הביטוח הלאומי.

מיקי לוי: אפילו היה משבר גדול בינו לבין האוצר לפני כמה חודשים.

מיקי לוי: אז איך ייתכן שמעבירים כספים מכספי הביטוח הלאומי לנושא חשוב - אני מודה – אבל איך ננצל את הכסף, ומה דעתו של שר הרווחה?

משה גפני: תודה.

משה גפני: סתיו, בקצרה.

סתיו שפיר: שתי שאלות: ראשית, כמה מתוך הכספים שמועברים עכשיו באמצע דצמבר לקראת הסוף, באמת יוכלו להיות מנוצלים על-ידי המוסדות?

משה גפני: שאל את זה מיקי.

סתיו שפיר: שנית, אני רואה שחלק מהכסף שכאילו מוצע כתוספת למשרד הרווחה, גם מקוצץ ממשרד הרווחה.

סתיו שפיר: יש קיצוץ בשירות לאזרח ותיק, קיצוץ בנוער צעירים ושירותים, קיצוץ בשירות למען הילד המאומץ, קיצוץ בטיפול קהילתי באוטיסטים.

סתיו שפיר: כלומר אתם אומרים לנו שאתם מעבירים תוספת, אבל בעצם מהטיפול יורדים 21 מיליון שקלים.

משה גפני: תודה.

משה גפני: עודד פורר.

מיקי רוזנטל: זו שאלה מצוינת.

מיקי רוזנטל: אומרים תוספת, ומקצצים.

משה גפני: פריצקי יצטרך לענות על זה.

משה גפני: בבקשה.

קריאות: - - -

אחמד טיבי: אני מחזיר אותו.

מכלוף מיקי זוהר: אחמד, אין לך מילה.

אחמד טיבי: העברתי חוק שם.

מכלוף מיקי זוהר: נפיל לך אותו במליאה.

מיקי רוזנטל: לפני דקה אמרת שזה חוק טוב.

עיסאווי פריג': שמעת מה שאמר?

עיסאווי פריג': יפיל את החוק במליאה.

יואל חסון: אתם צבועים.

יואל חסון: שיניים של הילדים.

יואל חסון: מה עם השיניים של הילדים?

עיסאווי פריג': נראה אותך מפיל.

עיסאווי פריג': שיפיל.

עיסאווי פריג': נראה.

עודד פורר: אני ממתין.

רועי פולקמן: אנחנו דאגנו להעביר את החוק הזה.

רועי פולקמן: שאל את טיבי.

רועי פולקמן: אנחנו דאגנו לזה.

רועי פולקמן: כשאתה בבניין מזכוכית, אל תזרוק אבנים.

רועי פולקמן: טיבי יודע, כי אכפת לנו מהציבור.

קריאות: - - -

משה גפני: עודד, בבקשה.

משה גפני: מספיק.

עודד פורר: ראשית, תודה, אדוני, על הזמן.

קריאות: - - -

עיסאווי פריג': מיקי, אם אני לא משתתף, אתה מעביר את הצעת החוק?

עיסאווי פריג': יש פה הצהרה חשובה.

משה גפני: מספיק.

משה גפני: לא רוצה לשמוע.

משה גפני: אני קורא אותך לסדר פעם ראשונה.

יואל חסון: - - -

משה גפני: אני קורא אותך לסדר פעם ראשונה, יואל.

משה גפני: מספיק.

משה גפני: זה נראה כמו אני לא יודע מה.

משה גפני: בבקשה, שאלה בקצרה.

עודד פורר: ראשית, אני מבקש לקבל עדכון לגבי הגירעון של הביטוח הלאומי ואיך זה שלוקחים 528 מיליון שקלים מהביטוח הלאומי לא משפיע בכלל על הגירעון האקטוארי של הביטוח הלאומי.

עודד פורר: אני לא מבין את העניין הזה – זה פעם אחת.

עודד פורר: פעם שנייה, בתוכנית מס' 7, שמדברת על ארגון ומינהל כוח אדם ברשויות, מדובר על תקצוב של 46 מיליון ו-620,000 ₪ עבור השתתפות בשכר העובדים במחלקות לשירותים חברתיים לאור הגידול במספר התקנים.

עודד פורר: אנחנו מדברים על שנת 2018, כלומר העובדים האלה כבר עבדו את כל שנת 2018.

עודד פורר: אחת, האם הם לא קיבלו שכר?

עודד פורר: אם הם קיבלו שכר – איך הם קיבלו שכר ומאיזה תקציב?

עודד פורר: ומה יקרה אם לא תאושר הפנייה?

עודד פורר: הרי אני מניח שהם קיבלו שכר, אז למה צריך עכשיו את זה?

עודד פורר: מה זה הישראבלוף עכשיו?

משה גפני: אאפשר לך.

משה גפני: אני מבקש לדעת מרכז האופוזיציה, האם עומדים להגיש התייעצות סיעתית?

מיקי רוזנטל: על הסעיף הזה לא.

משה גפני: טוב.

משה גפני: עיסאווי, שאלה.

עיסאווי פריג': שמעתי הרבה בדברים של משרד הרווחה את המילה התאמה.

עיסאווי פריג': התאמה באה בדצמבר.

עיסאווי פריג': אתה מדבר על סכום של חצי מיליארד שקל.

עיסאווי פריג': חצי מיליארד.

עיסאווי פריג': פתאום.

עיסאווי פריג': חשב בא לשים חצי מיליארד ולהתאים – זה לא מסתדר.

משה גפני: שאלה טובה.

עיסאווי פריג': וסוגיית הביטוח הלאומי.

עיסאווי פריג': אמר את המילה עודפים.

עיסאווי פריג': אנחנו יודעים את הגירעון שקיים שם.

עיסאווי פריג': למי לא שולם כסף?

עיסאווי פריג': אמרת: כספים שלא שולמו.

עיסאווי פריג': מאיפה זה נגרע?

עיסאווי פריג': מאיפה לא שילמתם?

משה גפני: חנן, תשיב.

חנן פריצקי: תקציב משרד הרווחה, מה שמאפיין אותו זה אספקת שירותים.

חנן פריצקי: הרוב המוחלט של התקציב מיועד לאספקת שירותים.

חנן פריצקי: אנחנו מדברים על מאות מסגרות עם עשרות-אלפי חוסים.

חנן פריצקי: אנחנו לאורך כל השנה יודעים איפה אנחנו עומדים, וגם יודעים לחזות, פחות או יותר, את הגירעון שיש לנו בתקנות, מה שאנחנו מכנים תקנות קשיחות.

חנן פריצקי: תקנות קשיחות, מדובר על השמה של חוסים בעלי פיגור שכלי, אוטיזם, שיש מחויבות אוצרית לכסות מספר מכסות מסוים.

חנן פריצקי: רק אחרי 11 חודשי ביצוע - אם היה מתאפשר לי, הייתי בודק אחרי 12 חודשי ביצוע – רק אחרי 11 חודשי ביצוע אנחנו יודעים פחות או יותר להעריך את הסכום המדויק שבו אנחנו צריכים בכל תקנה ותקנה.

חנן פריצקי: גם היום אנחנו לא יודעים את המספר המדויק הסופי.

חנן פריצקי: אנחנו עושים הערכה בכל תקנה ותקנה.

חנן פריצקי: אנחנו מגיעים למספר של 99.5% בדרך כלל כל שנה בביצוע, כי אנחנו עושים הערכה לגבי החודש הנוסף.

חנן פריצקי: יש מחויבות אוצרית בחודשים האחרונים לגבי התשלומים לגבי כל התקנות שמכונות תקנות קשיחות.

חנן פריצקי: יש לנו מספר חוסים, שאנחנו יודעים שאותם אנחנו יכולים לסדר במסגרות, ובהנחה שאנחנו מגיעים לגירעון, האוצר מכסה אותם.

חנן פריצקי: אנחנו בכוונה מחכים כמעט לחודש האחרון, ובכוונה לא משלמים את החודש האחרון עד שאנחנו מקבלים את כל התקציב, לכן התשובה היא שאנחנו לא נשלם את החודש האחרון, אם התקציבים לא יגיעו, אבל המטרה היא בסופו של יום לגרום למצב שבו בכל הנושאים נכסה עד הילד האחרון או עד החוסה האחרון שצריך שירות.

קריאות: - - -

משה גפני: אתה לא עונה על מה שאני לא מסכים.

משה גפני: בבקשה, תענה.

חנן פריצקי: לגבי הקיצוץ, זו בדיוק אותה שאלה.

חנן פריצקי: זו התאמה של תקציב לביצוע.

סתיו שפיר: 21 מיליון לאוטיסטים?

חנן פריצקי: מכיוון שמדובר בהרבה מאוד שירותים – לצורך העניין הסעיף הספציפי הזה קיבל תוספות מאוד גדולות, סדרי גודל של כמעט 200 מיליון שקל בשנים- - -

סתיו שפיר: לא, השנה.

חנן פריצקי: השנה הוא קיבל כ-30 מיליון.

סתיו שפיר: איפה זה כתוב?

רועי פולקמן: בתקציב המדינה.

שולי מועלם-רפאלי: - - -

סתיו שפיר: סתום.

סתיו שפיר: את לא מכיר את התקציב כי את לא פה אף פעם בדיונים.

רועי פולקמן: שמעת את הדיבור שלה?

רועי פולקמן: אני עונה מקצועית.

רועי פולקמן: סתיו, את רוצה לנהל דיון מקצועי?

משה גפני: רועי, אני קורא אותך לסדר.

קריאה: רועי, אם אתה היית אומר לה לסתום, אתה יודע איזו מהומה היתה פה?

יואל חסון: הגיע הזמן שיקראו לך לסדר באמת.

משה גפני: אני קורא אותך לסדר.

רועי פולקמן: שמעת איך היא דיברה אליי?

רועי פולקמן: היא אמרה לי: תסתום.

רועי פולקמן: את לא מקשיבה לסעיף.

רועי פולקמן: את לא מקשיבה.

קריאות: - - -

עיסאווי פריג': לא קיבלנו תשובות לשאלות.

עודד פורר: שאלתי שאלות ורועי מפוצץ את הדיון.

עודד פורר: הוא מפוצץ את הדיון, אז לא עונים לי לשאלות?

קריאות: - - -

משה גפני: סתיו, מספיק.

סתיו שפיר: כל פעם הוא מתפרץ, רועי.

משה גפני: מה את רוצה?

משה גפני: תדברי אתו.

טלי פלוסקוב: את ממש לא מתפרצת כשאחרים מדברים.

טלי פלוסקוב: באמת.

רועי פולקמן: ממש לא.

משה גפני: רועי, קראתי לך לסדר.

משה גפני: אקרא גם לה, לא שמעתי.

יואל חסון: הוא פקיד פרלמנטרי.

יואל חסון: הוא שכח שהוא חבר כנסת.

יואל חסון: הוא יושב, מייצג את האוצר.

רועי פולקמן: זה משרד הרווחה.

סתיו שפיר: תסתכל על התקציב.

סתיו שפיר: זה כאן.

סתיו שפיר: הנה, תקרא את זה.

רועי פולקמן: - - -

משה גפני: רועי, אני קורא אותך לסדר פעם שנייה.

משה גפני: אני אוציא אותך.

משה גפני: אתה לא יכול לעשות לי את זה.

קריאות: - - -

משה גפני: להוציא אותו.

משה גפני: (חבר הכנסת יואל חסון יוצא מהאולם)

רועי פולקמן: אני מכיר אותו, לא את.

משה גפני: אני קורא אותך לסדר פעם שנייה.

סתיו שפיר: סתום ת'פה, כי אני עוקבת אחרי ילדים אוטיסטים.

סתיו שפיר: הם לא מקבלים בגלל ההתנהגות שלך.

רועי פולקמן: גפני, שמעת?

רועי פולקמן: תעצור את הישיבה.

קריאות: - - -

טלי פלוסקוב: אני ממש מתביישת.

מכלוף מיקי זוהר: מה זה הקמפיין הזה לפריימריז?

קריאות: - - -

סתיו שפיר: איך זה יכול להיות?

סתיו שפיר: אין כסף לאוטיסטים?

עודד פורר: הוא התחיל לענות לנו.

עודד פורר: אתה קטעת אותו.

משה גפני: בבקשה, תשלים את התשובות.

חנן פריצקי: לצורך העניין, זה שינוי בין תקנות.

חנן פריצקי: לצורך העניין, בטיפול באוטיסטים החוץ ביתי הוספנו מיליוני שקלים גם באישור הזה.

חנן פריצקי: כשאמרתי שאנחנו מדברים על התאמת הביצוע להוצאה בפועל בקטע הקהילתי, נפתחו הרבה מסגרות.

חנן פריצקי: מבחינת השירותים, מספיק שמסגרת שהיתה אמורה להיפתח בינואר – בגלל בעיות מכרזיות או כי המסגרת היתה חדשה או בגלל שהרשות המקומית טרם התארגנה, אז היא נפתחה במרס או באפריל, ולא נפתחה בזמן - מהבחינה הזו, ניצול התקנה הוא נמוך יותר.

סתיו שפיר: אמרתם לי בוועדה שבוע שעבר שאין לכם מספיק כסף לאוטיסטים.

משה גפני: לא קיבלת רשות לשאול.

משה גפני: יודעים מה?

משה גפני: אני סוגר את הישיבה וזהו.

משה גפני: מספיק.

משה גפני: תענה לעודד.

עודד פורר: לגבי תקנים ברשויות המקומיות, האם הם לא תוקצבו?

עודד פורר: ולגבי הגירעון של הביטוח הלאומי.

חנן פריצקי: תקנים זה בדיוק אותה תשובה לגבי הקשיחים.

חנן פריצקי: מימנו אותם ל-11 חודשים, בדקנו את הגירעון.

עודד פורר: אתם מדברים פה על תוכנית של תקציבי רפורמה, של משהו שקרה.

חנן פריצקי: אני חוזר ואומר - אנחנו מכירים את המספרים ואנחנו סוגרים את זה אחרי 11 חודשים.

משה גפני: תודה רבה.

משה גפני: 255 עד 256.

משה גפני: מי בעד ההעברות – ירים את ידו.

משה גפני: מי נגד?

משה גפני: מי נמנע?

קריאות: - - -

קריאות: בעד הפניות – 10

קריאות: נמנעים – 1

קריאות: - - -

משה גפני: הפנייה אושרה.

סתיו שפיר: אני רוצה לקבל תשובה – או נגיד רביזיה.

משה גפני: אני מבקש להודיע - נמשיך את ההעברות בשבוע הבא, בעזרת השם.

משה גפני: עם כל הכבוד, אני רוצה לומר שני דברים: אל"ף, אני רוצה לומר לפקידי הממשלה, לגלות סבלנות.

משה גפני: אחרת יודעים מה?

משה גפני: לא אעביר העברות.

משה גפני: אתם מביאים את זה ברגע האחרון כל הזמן, ובאים בתלונות.

משה גפני: אני פונה לחברי הקואליציה, לא לנהל את הסימפוזיון הזה.

סתיו שפיר: או הוא ייתן תשובה- -

משה גפני: הוא לא ייתן תשובה.

משה גפני: יש רביזיה.

משה גפני: אל תאיימי עליי.

משה גפני: כל השבוע יהיה.

משה גפני: אני נועל את הישיבה.